open-index/open-wikipedia-markdown huggingface dataset:
Kristiinankaupungin vaakuna

**Kristiinankaupungin vaakuna** on Kristiinankaupungin tunnus. Vaakunan selitys on ”aaltokoroisen, hopea-sinihalkoisen kilven oikeassa kentässä yksitoista kentästä kasvavaa vihreää kuusta asetettuina 3 + 3 + 3 + 2.”  

## Vaakunan historiaa
Kristiinankaupungin vaakunan aihe perustuu kaupungille sen perustamiskirjeessä vuonna 1652 vahvistettuun sinettiin, jossa määrättiin olevan "metsänranta ja sen takana meri". Sinetin aihen on tulkittu viittaavan kaupungin merenrantasijaintiin. Kyseinen sinetti säilyi käytössä isovihaan saakka, jolloin sinetin rauta- ja messinkikopiot vietiin Ruotsiin.

Vanhan sinetin kadottua kaupungin käyttöön otettiin alun perin mahdollisesti tullileimaksi tarkoitettu sinetti vuonna 1723. Sinetissä oli kuvattuna kissapeto ja vuosiluku 1699. Sinetistä esiintyi useita muunnelmia, joissa kissapeto kuvattiin niin edestä kuin sivusta. Kyseinen sinetti vakiintui kaupungin tunnukseksi ja venäläinen heraldikko Bernhard von Köhne ehdotti vuonna 1861 Kristiinankaupungille kissasinetin pohjalta tehtyä vaakunaa, jossa oli kuvattuna sininen, punavaruksinen leopardi kultaisella kentällä. Von Köhnen ehdotusta ei kuitenkaan koskaan hyväksytty käyttöön.

Vuonna 1892 heraldikko George Granfelt loi nykyisen vaakunan esikuvan kaupungin ensimmäisen sinetin pohjalta. Sinetissä alun perin esiintyneet puukuviot on vaakunassa tulkittu kuusiksi. Kaupunginvaltuusto luopui kissasinettien käytöstä lopullisesti vuonna 1901, jolloin päätettiin palauttaa käyttöön kaupungin perustamiskirjeessä vahvistettu sinetti ja siihen perustuva vaakuna. Kaupungin nykyisen vaakunan on piirtänyt uudelleen vanhan vaakunan pohjalta Olof Eriksson, ja Kristiinankaupungin valtuusto hyväksyi sen kokouksessaan 30. kesäkuuta 1960. Sisäasiainministeriö vahvisti vaakunan käyttöön 25. marraskuuta samana vuonna.

## Galleria

Tiedosto:Kristiinankaupungin sinetti 1652.jpg|Kristiinankaupungin vuoden 1652 sinetti.
Tiedosto:Kristiinankaupungin sinetti.jpg|Vuoden 1699 sinetti.
Tiedosto:Kristiinankaupungin sinetti 1723.jpg|Vuoden 1723 sinetti.
Tiedosto:Kristiinankaupungin sinetti 2.jpg|Kristiinankaupungin hallioikeuden sinetti.
Tiedosto:Kristiinankaupungin vaakuna 1860.jpg|B. von Köhnen Kristiinankaupungin ensimmäiseen sinettiin perustuva luonnos kaupungin vaakunasta vuodelta 1861.
Tiedosto:Von Koehne Kristiinankaupunki.jpg|B. von Köhnen vuoden 1861 ehdotus. Kolkka viittaa kaupungin sijaintiin Vaasan läänissä.
Tiedosto:Kristiinankaupunki vaakuna 1892.jpg|George Granfeltin vuoden 1892 vaakuna.
Tiedosto:Kristinestad coat of arms.jpg|Kristiinankaupungin vaakuna *Finlands städers vapen* -postikorttikokoelmasta 1900-luvun alusta.
Tiedosto:Stamp of Finland - 1949 - Colnect 46102 - 300th Anniversary Kristiinankaupunki City Kristinestad.jpeg|Kristiinankaupungin vaakuna kaupungin 300-vuotisjuhlan postimerkissä vuodelta 1949.


## Lähteet
* 
* 
### Viitteet

## Aiheesta muualla
;Kirjallisuutta venäjäksi
* Бойко Дм. А. Геральдика Великого Княжества Финляндского. – Запорожье, 2013.
Tero Mäntylä

**Tero Mäntylä** (s. 18. huhtikuuta 1991 Seinäjoki) on suomalainen ammattilaisuransa lopettanut jalkapalloilija. Hänen pelipaikkansa oli laita- ja keskuspuolustaja. Hän edusti viimeisinä pelivuosinaan Veikkausliigassa pelaavaa Seinäjoen Jalkapallokerhoa.

## Ura
### Seuraura
Mäntylä on TP-Seinäjoen kasvatti. Hän teki Portsmouthin kanssa kolmevuotisen sopimuksen helmikuussa 2008. Mäntylä oli mukana edustusjoukkueen harjoituksissa sekä pelasi seuran reservijoukkueessa kahdessa ottelussa Aston Villaa ja Stoke Cityä vastaan. 

Mäntylän sopimus Portsmouthin kanssa päättyi keväällä 2010, ja muun muassa Örebro oli kiinnostunut hänestä. Elokuussa 2010 Mäntylä teki loppukauden mittaisen sopimuksen Veikkausliigassa pelaavan Turun Interin kanssa. Hän debytoi seurassa ja samalla Veikkausliigassa 8. elokuuta 2010 ottelussa KuPSia vastaan, kun hän pääsi vaihdosta kentälle Daniel Antúnezin tilalle. Lokakuussa hänet valittiin Veikkausliigan kuukauden tähdistökentälliseen. Marraskuussa 2010 seura käytti Mäntylän sopimuksessa olleen option.

Mäntylä teki 2,5 vuoden sopimuksen tammikuussa 2012 Bulgarian A PFG -liigassa pelaavan Ludogorets Razgradin kanssa. Hän saavutti seurassa sekä Bulgarian liigan että cupin mestaruuden kaudella 2011–2012.

Joulukuussa 2014 hän teki kolmen vuoden sopimuksen Aalesunds FK:n kanssa.

Elokuussa 2017 Mäntylä palasi pelaamaan Suomeen tehtyään sopimuksen turkulaisseura Interin kanssa. Helmikuussa 2019 hän siirtyi yksivuotisella sopimuksella HIFK:n riveihin.

Marraskuussa 2019 Mäntylä teki sopimuksen Veikkausliigassa pelaavan SJK:n kanssa. Sopimus kattaa kaudet 2020 ja 2021. 

Mäntylä lopetti ammattilaisuransa kauden 2021 päätteeksi.

### Maajoukkueura
Mäntylä on edustanut Suomen nuorisomaajoukkueita. Hänellä on kokemusta poikien maaotteluista sekä alle 19-vuotiaiden maajoukkueesta. Suomen miesten maajoukkueessa Mäntylä on pelannut kaksi maaottelua, joista ensimmäinen oli ystävyysottelu Tšekkiä vastaan toukokuussa 2014.

## Lähteet
Tony Dees

**Anthony Michael "Tony" Dees** (s. 6. elokuuta 1963 Pascagoula, Michigan, Yhdysvallat) on yhdysvaltalainen pika-aitajuoksija.

Dees saavutti Barcelonan olympialaisissa 1992 hopeaa 110&nbsp;metrin aitajuoksussa ajalla 13,24. Sisäratojen MM-kilpailuissa hän sai pronssia 60&nbsp;metrin aitajuoksussa Torontossa 1993 ajalla 7,43 ja Pariisissa 1997 ajalla 7,50. Ulkoratojen MM-kilpailuissa hän oli 110&nbsp;metrin aitajuoksussa kahdeksas Stuttgartissa 1993 ja neljäs Sevillassa 1999.

Dees sai elinikäisen kilpailukiellon jäätyään 2001 kolme kertaa kiinni nandrolonin käytöstä.

## Ennätykset
### Ulkoradat

### Sisäradat

## Lähteet
Viiri (täsmennyssivu)

**Viiri** voi tarkoittaa seuraavia:

* Viiri - pitkä ja kapea lippu
* Viiri - kylä Yläkemijoella
* Viiri - kylä Hiidenmaalla Virossa
* Viirit (Itä-Viiri ja Länsi-Viiri) - asumattomia saaria Suomenlahden itäosassa
* Kauppakeskus Viiri, kauppakeskus Nurmijärven Klaukkalassa
* Viiri, sukunimenä:
** Tauno Viiri (1908-2002) - suomalainen sotilas ja Mannerheim-ristin ritari
Väinö Weckström

**Väinö Matias Weckström** (s. 1983)  on suomalainen näyttelijä, teatteri ja elokuvaohjaaja sekä käsikirjoittaja. Hänet tunnetaan mm. Luukas Karstulan roolista vuosina 2006–2007 esitetyssä tv-sarjassa *[[Käenpesä]]*.  Lisäksi Weckström on esiintynyt elokuvissa *[[Hymypoika]]* (2003) ja *[[Ganes]]* (2007). Hän on toiminut ohjaajana muun muassa Lahden nuorisoteatterissa sekä useissa kesäteattereissa eri puolella Suomea. Weckström on käsikirjoittanut yhdessä Satu Säävälän kanssa Rauli Badding Somerjoesta kertovan musiikkinäytelmän *Raitilla – Rauli Badding*, joka sai ensi-iltansa Pesäkallion kesäteatterissa vuonna 2013. Weckström on käsikirjoittanut sekä ohjannut useita näytelmiä , lyhytelokuvia ja draamallisia kokonaisuuksia kuten Kansallinen veteraanipäivän pääjuhlan Lahdessa vuonna 2014.

Weckströmin vuonna 2017 ohjaama *Viulunsoittaja katolla - suurmusikaali* vieraili Lahden kaupunginteatterissa.

Väinö Weckströmin ja Jarkko Felinin käsikirjoittama koko perheen elokuva Etsivätoimisto Henkka & Kivimutka sai valtakunnallisen ensi-iltansa 2022

## Lähteet

## Aiheesta muualla
* 
*
UD Logroñés

**Unión Deportiva Logroñés, S.A.D.** on jalkapalloseura, joka tulee Logroñon kaupungista Espanjasta. Joukkue on perustettu vuonna 2009 ja se pelaa tällä hetkellä maan kolmanneksi korkeimmalla sarjatasolla Primera División RFEF:ssä. Sen kotistadionina toimii 16&nbsp;000-paikkainen Estadio Las Gaunas.

## Historia
Joukkue on perustettu 24. kesäkuuta 2009 ja se pelasi historiansa ensimmäisen kauden Segunda División B:ssä, josta se oli saanut vapaaksi jäänneen paikan Varealta.

Logroñésin reservijoukkue sijoittui La Riojan alueellisessa sarjassa kolmanneksi kaudella 2009–2010 ja nousi täten alimmalle kansalliselle sarjatasolle Tercera Divisióniin.

## Lähteet

## Aiheesta muualla
* Seuran virallinen sivusto
Pier Gonella

**Pierangelo "Pier" Gonella** (s. 26. maaliskuuta 1977 Chiavari, Italia) on italialainen kitaristi. Gonella on tunnettu muun muassa Mastercastle-yhtyeen kitaristina. Hän aloitti kitaransoiton 15-vuotiaana.

Gonella on lisätty Guinnessin ennätysten kirjaan suurimmalla määrällä digitaalisesti julkaistuja studioalbumeja. Hän on julkaissut 300 albumia taustaraitoja muusikoille ja 122 albumia vuoteen 2023 mennessä.

## Diskografia
### Mastercastle
* *[[The Phoenix (Mastercastlen albumi)|The Phoenix]]* (2009)
* *[[Last Desire]]* (2010)
* *[[Dangerous Diamonds]]* (2011)
* *[[On Fire]]* (2013)
* *[[Enfer (De La Bibliothèque Nationale)|Enfer]]* (2014)
* *Wine of Heaven* (2017)
* *Still in the Flesh* (2019)
* *[[Lighthouse Pathetic (Mastercastlen albumi)|Lighthouse Pathetic]]* (2022)

### Labyrinth
* *[[Freeman (Labyrinthin albumi)|Freeman]]* (2006) 
* *[[6 days to nowhere]]* (2007)
* *As time goes by* (2010)

### Necrodeath
* *[[Draculea]]* (2007) 
* *[[Phylogenesis]]* (2009) 
* *[[Old Skull]]* (2010)
* *[[The Age of Fear]]* (2010)
* *[[Idiosyncrasy]]* (2011)
* *Headhunting* (2011)
* *Hellive* (2013)
* *The 7 deadly sins* (2014)
* *Mondoscuro* (2016)
* *The age of Dead christ* (2018)
* *Defragments of Insanity* (2019)
* *Neraka* (2020)
* *Singin' in the Pain* (2023)

### Athlantis
* *Athlantis* (2001)
* *Athlantis – M.W.N.D.* (2012)

* *Chapter 4* (2017)
* *The Way of Rock 'n Roll* (2019)
* *02022020* (2020)

### Sooloalbumit
* *[[Strategy (Pier Gonellan albumi)|Strategy]]* (2020)
* *[[667 (Pier Gonellan albumi)|667]]* (2023)

### Verde Lauro
* *Sono animali al mondo* (2015)
* *6 aprile* (2017)

### Vanexa
* *Too Heavy To Fly* (2016)
* *The Last in Black* (2021)

### muut hankkeet
* *Wild Steel*, Wild Steel (2003)
* *Odyssea*, Tears in floods (2005)
* *The Black Side of the Moon*, MusicArt Project (2012)
* *Colors & Dreams*, MusicArt Project (2016)
* *Storm*, Odyssea (2015)

## Lähteet

## Aiheesta muualla

* 
* Pier Gonella viralliset kotisivut
* viralliset Youtube
* Mastercastle viralliset kotisivut Myspace
CD Mirandés

**Club Deportivo Mirandés** on jalkapalloseura, joka tulee Miranda de Ebron kaupungista Kastilia ja Leónin alueelta Espanjasta. Seura perustettiin 3. toukokuuta 1927, ja sen edustusjoukkue pelaa maan toiseksi korkeimmalla sarjatasolla Segunda División:ssa. Seuran kotistadion on 6&nbsp;000 -paikkainen Estadio Municipal de Anduva.

Mirandés on pelannut suurimman osan historiastaan, yhteensä 50 kautta, Tercera Divisiónissa, joka oli alun perin maan kolmanneksi korkein sarjataso ja vuodesta 1977 alkaen neljänneksi korkein. Seura on saavuttanut Tercerassa lohkovoiton neljästi. Segunda División B:ssä Mirandés teki ensiesiintymisensä sarjan ensimmäisellä kaudella 1977–1978. Kaudella 2011–2012 seura saavutti poikkeuksellista menestystä yltämällä välieriin cup-kilpailu Copa del Reyssä, jossa se pudotti muun muassa korkeimmalla sarjatasolla Primera Divisiónissa pelanneet Villarrealin, Racingin ja Espanyolin. Se oli Figueresin jälkeen vasta toinen näin pitkälle kilpailussa päässyt kolmanneksi korkeimman sarjatason seura. Välierissä Mirandés kärsi kuitenkin selvän 8–3-tappion Athleticille.

## Saavutukset

* Tercera Divisiónin lohkovoitto: 1988–1989, 2002–2003, 2006–2007, 2007–2008

## Lähteet

## Aiheesta muualla

* Seuran sivusto
CP Cacereño

**Club Polideportivo Cacereño** on jalkapalloseura, joka tulee Cáceresin kaupungista Espanjasta. Joukkue on perustettu vuonna 1919 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 7&nbsp;000-paikkainen Estadio Príncipe Felipe.

Joukkue on pelannut historiansa aikana maan kolmella eri kansallisella sarjatasolla. Se pelasi kauden 1952–1953 toiseksi korkeimmalla sarjatasolla Segunda Divisiónissa, mutta on kuitenkin pelannut suurimman osan historiastaan alimmalla kansallisella sarjatasolla Tercera Divisiónissa.

## Aiheesta muualla
* Seuran virallinen kotisivusto
UB Conquense

**Unión Balompédica Conquense** on jalkapalloseura, joka tulee Cuencan kaupungista Espanjasta. Joukkue on perustettu vuonna 1946 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 3&nbsp;500-paikkainen Complejo Deportivo La Fuensanta.

Joukkue on pelannut suurimman osan historiastaan alimmalla kansallisella sarjatasolla Tercera Divisiónissa. Kaudesta 1998–1999 asti se on pelannut yhtäjaksoisesti Segunda División B:ssä, lukuun ottamatta kautta 2006–2007, jonka se pelasi Tercera Divisiónissa.

## Aiheesta muualla
* Seuran virallinen kotisivusto
Juan Cruz Álvarez

**Juan Cruz Álvarez** (s. 20. marraskuuta 1985 Arrecifes, Argentiina) on argentiinalainen moottoriurheilija. Hän on kilpaillut Formula Renault- ja World Series Light -sarjoissa vuonna 2003, World Series by Nissan -sarjassa vuonna 2004, GP2-sarjassa kaudella 2005 ja TC2000-sarjassa vuonna 2007. Álvarez voitti World Series Light -sarjan mestaruuden vuonna 2003. GP2-urallaan hän saavutti 4,5 pistettä, jotka tulivat Belgian kilpailuista. Nykyään Álvarez kilpailee Top Race V6 -sarjassa.

## GP2-tulokset

## Lähteet
CD Badajoz

**Club Deportivo Badajoz, S.A.D.** on jalkapalloseura, joka tulee Badajozin kaupungista Espanjasta. Joukkue on perustettu 15. elokuuta 1905 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 15&nbsp;598-paikkainen Estadio Nuevo Vivero.

Joukkue on pelannut historiansa aikana maan kolmella eri kansallisella sarjatasolla Segunda División, Segunda División B ja Tercera División. Joukkue pelasi yhtäjaksoisesti vuodet 1992–2003 toiseksi korkeimmalla sarjatasolla Segunda Divisiónissa, mutta suurimman osan historiastaan se on kuitenkin pelannut Tercera Divisiónissa.

## Aiheesta muualla
* Seuran virallinen kotisivusto
Filippiinien vaakuna

**Filippiinien vaakuna** on Filippiinien kansallistunnus lipun, moton ja kansallislaulun ohella. Vaakunan valkopäämerikotka ja leijona symboloivat Filippiinien entisiä omistajia, Yhdysvaltoja ja Espanjaa. Keskellä oleva aurinko symboloi riippumattomuutta ja sen kahdeksan sädettä symboloivat Batangasis, Bulacanin, Caviten, Manilan, Lagunan, Nueva Ecijan, Pampangan ja Tarlacin maakuntia. Kolme viisikantaista tähteä symboloivat maan kolmea maantieteellistä aluetta Mindanaoa, Visayasia ja Luzonia.

## Lähteet

## Aiheesta muualla
Ralph Brown

**Ralph William John Brown** (s. 18. kesäkuuta 1957 Cambridge, Cambridgeshire, Englanti) on brittiläinen näyttelijä ja käsikirjoittaja, joka tunnetaan muun muassa elokuvista *[[Alien 3]]*, *[[Star Wars: Episodi I – Pimeä uhka]]* ja *[[Merirosvoradio (elokuva)|Merirosvoradio]]*. Televisiossa hän on näytellyt muun muassa Frank Morgania *[[Life on Mars]]* -televisiosarjan viimeisissä jaksoissa. Hän on kirjoittanut palkitun näytelmän *Sanctuary* ja brittiläisen elokuvan *[[New Year’s Day]]*.

## Filmografia

## Lähteet

## Aiheesta muualla
* 
*
Douglas Spalding

**Douglas Alexander Spalding** (s. noin 1840 Lontoo - 1877) oli englantilainen biologi, joka oli eläinten käyttäytymisen eli etologian pioneeri.

Spalding oli työläisperheen lapsi. Hän kävi koulua työn ohessa, ja opiskeli 1862 filosofiaa ja kirjallisuutta Aberdeenin yliopistossa Skotlannissa, jossa filosofi Alexander Bain salli hänen osallistua luennoille ilmaiseksi. Vuoden kuluttua hän palasi Lontooseen, ja valmistui myöhemmin lakimieheksi. Hän sairastui tuberkuloosiin ja matkusti Eurooppaan etsimään hoitoa. Avignonissa hän 1860-luvun lopulla tutustui John Stuart Milliin. Keskustelujen seurauksena Spalding kiinnostui biologiasta ja ryhtyi tekemään uraa uurtavaa siipikarjatutkimusta.

Spalding tutki erityisesti kananpoikasten leimautumista, mitä varten hän kiinnitti pienet huput vastakuoriutuneiden poikasten päähän, ja poisti huput eri aikoina. Eri-ikäiset poikaset reagoivat häneen eri tavalla, ja Spalding todisti ensimmäisenä niin sanotun sensitiivisen periodin eli herkän vaiheen, joka tarkoittaa, että mikäli poikanen ei leimaudu emoonsa kolmen ensimmäisen elinpäivänsä aikana, ei leimautumista sen jälkeen enää tapahdu. Kokeiden suorittamisen suhteen Spalding oli erittäin tarkka. Hän hautoi munat pussissa, joka oli ripustettu höyryävän kattilan yläpuolelle, ja avasi munat noin vuorokautta ennen poikasten kuoriutumista, jolloin niiden silmät eivät olleet vielä auenneet. Hän kiinnitti hyvin ohuen pussin kuminauhalla poikasen päähän. Pussi esti poikasta syömästä, mutta ruskuaisvarastonsa turvin se selvisi hengissä useita päiviä.

Spalding oli ensimmäinen, joka ymmärsi kokeiden suorittamisen tärkeyden opitun käyttäytymisen ja vaistonvaraisen käyttäytymisen erottamiseksi. Spaldingin ensimmäinen tutkielma (Brighton, 1872) herätti laajaa huomiota ja ylistystä tiedepiireissä. Psykologia eli ihmisen käyttäytymistutkimus oli myös uusi oppiala, ja psykologit hyökkäsivät Spaldingin tutkimuksia vastaan, koska Spalding arvosteli heidän hataria tutkimusmenetelmiään. Painostus oli niin ankaraa, että Spaldingin maine tahraantui, ja hänen tutkimustuloksensa hämärtyivät. Konrad Lorenz sittemmin sai kunnian tulla mainituksi etologian isänä, vaikka Spalding oli jo kymmeniä vuosia aikaisemmin tehnyt perustavanlaatuisia tutkimuksia.

## Lähteet
* Birkhead, Tim 2009: *Lintujen viisaus. Lintutieteen kuvitettu historia*. - readme.fi, Gummerus, Jyväskylä.
Tšadin jalkapallomaajoukkue

**Tšadin jalkapallomaajoukkue** edustaa Tšadia jalkapallon miesten maaotteluissa. Joukkuetta hallinnoi Tšadin jalkapalloliitto. Se ei ole esiintynyt koskaan jalkapallon arvokisoissa. 

## Arvokisat
### Maailmanmestaruuskilpailut
* 1930 - 1998 *Ei osallistunut*
* 2002 - 2010 *Ei selviytynyt karsinnoista*

### Afrikan-mestaruuskilpailut
* 1957 - 1990 *Ei osallistunut*
* 1992 *Ei selviytynyt karsinnoista*
* 1994 *Vetäytyi karsinnoista*
* 1996 - 1998 *Ei osallistunut*
* 2000 *Ei selviytynyt karsinnoista*
* 2002 *Ei osallistunut*
* 2004 - 2008 *Ei selviytynyt karsinnoista*
* 2010 *Diskattiin*

## Tunnettuja pelaajia
* Francis Oumar Belonga
* Japhet N'Doram
* Mahamat Hissein
* Nabatingue Toko
* Rufin Yambe

## Lähteet
Reid Scott

**Reid Scott** (s. 19. marraskuuta 1977 Albany, New York) on yhdysvaltalainen näyttelijä. Parhaiten hänet tunnetaan roolistaan televisiosarjasta *[[Rouva varapresidentti]]*. 

Tämän lisäksi hänet tunnetaan roolistaan Brendan Dorffina televisiosarjassa *[[My Boys]]*. Hän on myös esiintynyt monessa televisiomainoksessa, saippuasarjassa *[[All My Children]]* ja off-Broadway-näytelmässä *Cargo*. Lisäksi hänet tunnetaan elokuvasta *[[Amusement]]* (2009).

## Aiheesta muualla
*
Gotthardin maantietunneli

**Gotthardin maantietunneli** on Alppien läpi kulkeva maantietunneli Sveitsissä välillä Göschenen–Airolo, reitillä Zürich–Milano. Tunneli on osa Sveitsin valtatietä A2 (Basel–Chiasso). Tunnelin pituus on 16,9 kilometriä, ja se on maailman kolmanneksi pisin maantietunneli.

Gotthardin maantietunneli on merkittävä ajoreitti Italiasta Sveitsiin ja Saksaan. Tunnelin kautta kulkee vuosittain noin kuusi miljoonaa autoa, joista miljoona on kuorma-autoja.

Tunneli on yksiaukkoinen ja kaksikaistainen, vaikka tiet tunnelin molemmissa päissä ovat nelikaistaisia moottoriteitä. Tunnelin muuttamisesta kaksiaukkoiseksi järjestettiin kansanäänestys 28. helmikuuta 2016. Toisen tunnelin rakentamista kannatti 57 prosenttia äänestäneistä. Alustavien suunnitelmien mukaan lisätunnelin rakentaminen aloitetaan noin vuonna 2020. Uuden tunnelin rakentamisen ja nykytunnelin korjaamisen arvoidaan maksavan 2,8 mrd. Sfr.

## Katso myös
* Gotthardin tunneli
* Gotthardin pohjatunneli

## Lähteet
* Tunnelin kotisivu 

### Viitteet

## Aiheesta muualla

* Gotthardtunnel  
* ITE Gotthard-Info.  Ite-euro.com.
Akira Takeuchi

**Akira Takeuchi** (s. 13. huhtikuuta 1939 Tokio) on japanilainen arkkitehti. Takeuchi on tutkinut vanhojen suomalaisten puukirkkojen tukipilarirakennetta ja tehnyt aiheesta väitöskirjan, joka on tarkastettu Tokiossa Japanissa ja ilmestynyt kirjana japaniksi. Hänen varsinainen työnsä oli ennen eläkkeelle jääntiä Mitsubishin arkkitehtiosastolla, jossa hän suunnitteli pilvenpiirtäjiä.

Takeuchi aloitti väitöskirjan teon Tampereen teknillisessä korkeakoulussa ja sai työlleen apurahaa Kulttuurirahastolta ja Valtion rakennustaidetoimikunnalta. Hänen väitöskirjassaan tutkimiinsa kirkkoihin sisältyy myös muiden Pohjoismaiden kirkkoja. Tuorein kirkko on 1778 valmistunut Ruoveden kirkko. Takeuchi jatkaa sen jälkeen nuorempien kirkkojen tutkimusta. Väitöskirja on sikäli ainutlaatuinen, että suomalaisia puukirkkoja on sitä ennen tutkittu lähinnä taidehistoria näkökulmasta.

Takeuchin toinen kirja on nimeltään *Tutkimusretkellä suomalaisissa puukirkoissa*, se ilmestyi keväällä 2013. 

## Lähteet
Koripallon Espanjan supercup

**Koripallon Espanjan supercup** on vuosittain järjestettävä seurajoukkueiden kilpailu. Supercupiin osallistuvat seuraavat joukkueet:

* Edellisen kauden Liigamestari
* Edellisen kauden Cup-mestari
* Kisaa isännöivä joukkue
* Edellisellä kaudella parhaiten Euroopan kilpailuissa sijoittunut joukkue

## Joukkueiden mestaruudet

## Aiheesta muualla
*ACB
Afrodite ja kuolema

**Afrodite ja kuolema** () on Ritta Jacobssonin kirjoittama romaani, joka julkaistiin vuonna 2006. Teos ilmestyi suomeksi vuonna 2009 Hannele Louhivuoren suomentamana. Suomennoksen on kustantanut Nemo. Kirja on voittanut Spårhunden -palkinnon vuonna 2006. Spårhunden-palkinto on Ruotsissa vuoden parhaalle lasten ja nuorten salapoliisiromaanille myönnettävä palkinto. 

*Afrodite ja kuolema* on Afrodite-kirjasarjan ensimmäinen osa. Sarjaan kuuluu viisi kirjaa, joista ensimmäisen lisäksi on suomennettu *Afrodite ja petos* ().

## Juoni

Afroditen, kirjan päähenkilön, luokkatoveri Mikaela katoaa ja muutaman päivän kuluttua hänet löydetään metsästä kuolleena. Afrodite haistaa tapauksessa jotain omituista ja rupeaa selvittämään, miksi Mikaela on kuollut. Afrodite kohtaa vaarallisia tilanteita, syyttää vääriä ihmisiä ja rakastuu naapurissa asuvaan Linukseen. Mikaelan murhan selvittäminen ei tunnu etenevän mihinkään suuntaan, kunnes johtolangat rupeavat yhdistymään toisiinsa ja Afrodite alkaa päästä todellisen syyllisen jäljille.
Suuri tumma pilkku

**Suuri tumma pilkku** oli Neptunuksessa oleva myrsky, joka muistutti Jupiterin suurta punaista pilkkua. Se näkyi tummana pilkkuna, joten se sai nimekseen ”Suuri tumma pilkku”. Myrskyn arveltiin olevan jopa Maan kokoinen. Havainnot pilkusta perustuvat Voyager 2 -luotaimen Neptunuksen ohilentoon vuonna 1989. Hubble-avaruusteleskoopilla tehdyt havainnot vuonna 1994 paljastivat, että pilkku oli poissa. Pilkku oli joko hajonnut kaasukehään tai peittynyt siihen. Hubble löysi kuitenkin toisen pilkun Neptunuksen pohjoiselta pallonpuoliskolta, mikä johtuu planeetan kaasukehän nopeasta muuttumisesta.

## Lähteet
* Neptunuksen esittely astronetti.com -sivustolla

### Viitteet
Viktor Zaitsev

**Viktor Zaitsev** (; s. 26. maaliskuuta 1966 Taškent) on Neuvostoliittoa ja Uzbekistania edustanut yleisurheilija, joka kilpaili keihäänheitossa. Hän edusti seuratasolla taškentilaista Trud-seuraa. Zaitsev voitti hopeaa Splitin EM-kisoista 1990 tuloksella 83,30 metriä. Hän osallistui olympialaisiin kerran, Barcelonassa 1992. Zaitsev sijoittui tuolloin karsinnassa kolmanneksitoista ja oli ensimmäinen, joka putosi finaalista. Hän jatkoi kilpailu-uraansa vuoteen 1995 ja edusti viimeiset kilpailuvuotensa Uzbekistania.

## Ennätykset

* Keihäänheitto: 87,20 m (1992) 

## Lähteet
Huvitutti

**Huvitutti** oli suomalainen lastenohjelma, jossa Mukaralla-yhtye keulahahmonaan Satu Sopanen laulatti ja leikitti lapsia konserteissa eri puolilla Suomea. Ohjelmaa kuvattiin vuosina 1998–2003, ja sitä esitettiin Yle TV2 -kanavalla.

Alkuperäiseen Mukarallan kokoonpanoon kuuluivat Satu Sopanen (laulu, leikitys, kantele), Heikki Kangasniemi (viulu, mandoliini), Timo Lehtovaara (sähkö- ja kontrabasso), Tuomo Rönkkö (harmonikka) ja Mikko Taipale (rummut ja lyömäsoittimet). Myöhemmin Timo Lehtovaaran tilalle vaihtui Pasi Kallio. Myös Aarne Himberg on soittanut rumpuja muutamassa jaksossa.

Valtaosa jaksoista oli sellaisia, että niissä vieraili vaeltava Tuttiritari, jota esitti Jukka Leisti (muutamassa jaksossa Esko Rissanen). Tuttiritarin osuudet käsikirjoitti Petri Merta ja myöhemmin Silja Sillanpää. Yllätysvieraina nähtiin muun muassa *[[Pikku Kakkonen|Pikku Kakkosesta]]* tutut Silja Sillanpää, Jyrki Laaksonen ja Taikuri Luttinen sekä *[[Hui hai hiisi]]* -ohjelman keiju Berenike Tähtikilpi (Anu Tuomi-Nikula) ja Matti Menninkäinen (Riku Suokas).

## Aiheesta muualla
*Tuttiritari Ylen Elävässä arkistossa
Radcliffe

**Radcliffe** on muun muassa seuraavien henkilöiden sukunimi:

*Alfred Radcliffe-Brown (1881–1955), brittiläinen sosiaaliantropologi
*Ann Radcliffe (1764–1823), brittiläinen kirjailija
*Daniel Radcliffe (s. 1989), brittiläinen näyttelijä
*Janet Radcliffe  Richards (s. 1944), brittiläinen filosofi
*Paula Radcliffe (s. 1973), brittiläinen kestävyysjuoksija

## Katso myös
* Kevin Ratcliffe (s. 1960), entinen walesilainen jalkapalloilija
* 1420 Radcliffe, päävyöhykkeen asteroidi.
Sankt Gotthardin sola

**Sankt Gotthardin sola** (, ) on alppisola Sveitsissä. Sen korkein kohta on 2&nbsp;018 metrin korkeudessa meren pinnasta. Sola yhdistää Urin kantonin Andermattin ja Ticinon kantonin Airoloon. Sola on ikivanha kulkureitti. Solatie on otettu käyttöön 1830-luvulla. 

Gotthardin solatie on kansallinen valtatie numero 2 (H2). Tie on talvisin suljettu. Viime vuosina katkos on kestänyt säätilanteesta riippuen 6–7 kuukautta, marraskuulta toukokuulle. Käytännössä Gotthardin rautatie- ja maantietunnelit ovat korvanneet tien kuljetusreittinä, mutta matkailureittinä sola on edelleen kesäisin ahkerassa käytössä. 

## Katso myös
*Gotthardin maantietunneli
*Gotthardin tunneli
*Gotthardin pohjatunneli

## Lähteet
* Gotthardin sola Sveitsin historiallisessa tietosanakirjassa 

### Viitteet

## Aiheesta muualla
Sunset Beach Party

**Sunset Beach Party** -festivaali on vuonna 1989 perustettu, Pyhäjärven uimarannalla Karkkilassa järjestettävä ulkoilmafestivaali. Festivaali on kasvanut yksipäiväisestä ilmaistapahtumasta kaksipäiväiseksi maksulliseksi festivaaliksi. Kävijämäärät liikkuvat vuosittain 2 000–3 000 välillä.

Tapahtuman perustivat Esa Ilmanen ja Tomi Wahlroos. 

Vuosina 2007–2019 tapahtuman tuotannosta vastasi Ilmiö-tuotanto Oy ja festivaalin promoottorina toimi Jukka Tallgren.

### Esiintyjät vuosina 2007–2019

##### Historiaa
Sunset Beach Party -festivaali perustettiin Karkkilassa vuonna 1989. Idean takana olivat Fossa Glenoidales -yhtyeen jäsenet Esa Ilmanen ja Tomi Wahlroos. Kunnan kulttuurisihteeri Heli Vesander järjesti rahoitusta ensimmäiselle festivaalille. 

Beach Partyn alkuvuosien ideologiaan kuului maksuttomuus. Se edellytti talkoohenkisyyttä ja yhteisöllisyyttä. 90-­luvun puolivälissä alettiin periä pääsymaksuja, rahoituspohja laajeni ja yleisön viihtyvyyteen ja juhlan puitteisiin voitiin satsata enemmän. 

2000-luvulla yhdistyspohjainen löyhä organisaatio järjestäytyi osakeyhtiöksi. Vuonna 2006 alkuperäiset järjestäjät siirtyivät syrjään. Promoottori Jukka Tallgren oli toiminut Partyn kakkosmiehenä jo muutaman vuoden. Ilmiö­tuotanto otti Beach Partyn vastuulleen vuonna 2007. 

## Lähteet
* http://www.sunsetbeachparty.net/index.php?start_from=1&ucat=&archive=&subaction=&id=&

### Viitteet
Karen Forkel

**Karen Forkel** (s. 24. syyskuuta 1970 Wolfen) on saksalainen entinen yleisurheilija ja olympiamitalisti, joka kilpaili keihäänheitossa. Hän edusti Itä-Saksaa vuoteen 1990 saakka ja voitti maata edustaessaan hopeaa Splitin EM-kisoista 1990. Saksaa edustaessaan hän voitti pronssia Barcelonan olympialaisista 1992 ja hopeaa sekä Stuttgartin MM-kisoista 1993 että Helsingin EM-kisoista 1994.

Forkel edusti seuratasolla SV Hallea, jonka riveissä hän voitti yhteensä kuusi mitalia Saksan-mestaruuskilpailuista.

## Ennätykset

* Keihäänheitto (uusi keihäsmalli): 65,17 m (1999) 
* Keihäänheitto (vanha keihäsmalli): 70,20 m (1991) 

## Lähteet
Olli-Pekka Salminen

**Olli-Pekka Salminen** (s. 31. heinäkuuta 1967) toimi Karttulan kunnan virkaa sijaistavana hallintojohtajana vuosina 2003–2006, Keuruun kaupungin kaupunginsihteerinä vuosina 2006–2008, Tervon kunnanjohtajana vuosina 2008–2010 sekä Kemijärven kaupunginjohtajana vuodesta 2011 heinäkuuhun 2014.  

Salmisen kaupunginjohtajan tehtävät päättyivät Kemijärvellä hänen itse tekemäänsä esitykseen virkasuhteen purkamisesta johtajasopimuksen mukaisesti 1.8.2014 alkaen. Virkauran päättymistä edelsivät epäilyt kiusaamisesta ja varoitukset muun muassa alkoholin väärinkäytöstä ja taloudellisista epäselvyyksistä sekä poliisitutkinnat. 

Salmisella konsultoi kuntia niitä koskevien ajankohtaisten juridisten kysymysten osalta. Hän on hakenut lukuisia kunnanjohtajan tehtäviä viime vuosina (esimerkiksi Nousiainen, Rautalampi, Suomussalmi ja Taivalkoski) Kemijärven virkasuhteensa päättymisen jälkeen.  

Salminen on koulutukseltaan julkishallinnon merkonomi Kemijärven kauppaoppilaitoksesta ja hallintotieteiden maisteri Tampereen yliopistosta. Hän  jatko-opiskelee Tampereen yliopiston Johtamiskorkeakoulussa.

## Lähteet
Felicia Țilea-Moldovan

**Felicia Țilea-Moldovan** (29. syyskuuta 1967 Măgura Ilvei – 2. maaliskuuta 2025) oli romanialainen yleisurheilija, joka kilpaili keihäänheitossa. Hän voitti kultaa universiadeissa vuonna 1995, hopeaa MM-kisoissa 1995 ja pronssia Helsingin EM-kisoista 1994. Țilea-Moldovan osallistui olympialaisiin neljästi, vuosina 1996&ndash;2008. Hänen paras olympiasijoituksensa oli kymmenes tila Atlantasta 1996.

## Henkilökohtaiset ennätykset

* Keihäänheitto: 63,89 m (2002) 
* Keihäänheitto (vanha malli): 69,26 (1996)
* Kuulantyöntö: 13,35 m (2002) 

## Lähteet
Siniša Ergotić

**Siniša Ergotić** (s. 14. syyskuuta 1968 Osijek) on kroatialainen entinen yleisurheilija, joka kilpaili pituushypyssä ja pikajuoksussa. Hän edusti seuratasolla Hvratski Akademski Atletski Klub Mladost -seuraa. Ergotić voitti hopeaa Münchenin EM-kisoissa 2002 ja kultaa Välimeren kisoista 2001. Hän osallistui olympialaisiin kolmesti, vuosina 1996 &ndash; 2004. Ergotićin paras olympiasijoitus pituushypystä on 26. tila, jonka hän saavutti Ateenassa 2004. Sydneyn olympialaisissa hän kuului myös Kroatian 4 × 100 metrin viestijoukkueeseen, joka putosi jo alkuerissä.

Ergotić on valmentanut Kroatian yleisurheilujoukkuetta vuodesta 2006 ja on myös maan yleisurheiluliiton johtaja.

## Ennätykset

* Pituushyppy: 823 cm (2002) 
* 100 m: 10,52 s (1994) 

## Lähteet
Ansiokansio

**Portfolio** eli **ansiokansio** tarkoittaa suomen kielessä useimmiten uraportfoliota, johon henkilö kokoaa näytteet koulutuksestaan, työnäytteistään sekä taidoistaan. Portfoliota käytetään työnhaussa, opiskelupaikan haussa, uralla etenemisessä sekä oman ammatillisen kehittymisen seurannassa ja opitun reflektiossa. Portfoliot ovat olleet yleisiä taiteilijoiden käytössä, mutta ovat laajentuneet muiden luovan työn tekijöiden, ammattimallien sekä opiskelijoiden pariin.

## ePortfolio

**ePortfolio**, **E-portfolio** tai **sähköinen portfolio** on internetiin laadittu portfolio, joka on yleensä julkisesti kaikkien nähtävillä. Etenkin digitaalisilla aloilla on yhä yleisempää täydentää sähköistä ansioluetteloa ePortfoliolla eli koosteella työnäytteistä. Pelkän tekstin lisäksi ePortfolio voi sisältää kuvia, videota ja muita multimediaelementtejä.

E-portfolion voi koota omille verkkosivuilleen itse, tai siihen voi käyttää jotakin soveltuvaa verkkopalvelua, kuten VisualCV tai LinkedIn.

ePortfoliolla voidaan osoittaa taitojen, ansioiden, asiantuntijuuden, laaja-alaisen osaamisen sekä oman yksilöllisen persoonallisuuden kehittymistä, opiskelun ja työelämän näkökulmista. ePortfoliota voi myös hyödyntää vertais- ja itsearvioinnissa.

## Aiheesta muualla

* Tampereen yliopiston ePortfolio-ohjeet
Iäti

**Iäti** on CMX:n 29. syyskuuta 2010 ilmestynyt kolmastoista albumi.

*Iätillä* CMX yritti hakea aiempaa pelkistetympää, helpommin lähestyttävämpää musiikillista ilmaisua. Albumilta julkaistut singlet saivatkin verrattain paljon radiosoittoa, ja ”Sateenkaaren päästä” tuli yhtyeen eniten radiossa soitettu kappale. Levy myi nopeasti kultaa ja oli Suomen virallisen listan ykkösenä viikolla 40 (2010). Levy jäi CMX:n viimeiseksi yhteistyöksi rumpali Tuomas Peipon kanssa.

## Kappaleet
Sävellykset ja sanat A. W. Yrjänä, ellei toisin mainita. Sovitukset CMX & Rake.

# 
# 
# 
# 
# 
# 
# 
# 
# 
# 
# 

## Kokoonpano
* A. W. Yrjänä – basso ja laulu, akustinen kitara
* Janne Halmkrona – sähkö- ja akustiset kitarat, taustalaulu
* Timo Rasio – sähkö- ja akustiset kitarat, basso (9), taustalaulu
* Tuomas Peippo – rummut ja perkussiot

### Muut
* Mikki Kauste ja Knipi – taustalaulu (6 ja 11)
* Rauli ”Illusion Rake” Eskolin – tuotanto, äänitys, miksaus, kosketinsoittimet ja ohjelmointi

## Arvostelut
* *[[Aviisi]]*: 
* *[[Helsingin Sanomat]]*: 
* Imperiumi.net:  (7,5/10)
* Noise.fi: 
* Kaista, Plaza.fi: 
* *[[Rumba (lehti)|Rumba]]*: 
* *[[Soundi]]*: 
* V2.fi: 

## Lähteet

## Aiheesta muualla
* CMX:n studioloki albumin työstämisen ajalta. (Internet Archive)
* CMX: A.W. Yrjänä raottaa ovea Iäti-levyn maailmoihin. *Soundi* 9/2010.
* Lehti, Aki: Iäti. *Savon sanomat* 26.9.2010.
*
Reflektio

**Reflektio** on yleiskäsite niille kognitiivisille ja affektiivisille toiminnoille, joilla yksilö pyrkii selvittämään kokemuksiaan tavoitteenaan uuden tiedon konstruointi tai uusien näkökulmien löytäminen. Reflektio on välttämätön sekä yksilön että organisaation oppimiselle.  Syvällinen oppiminen edellyttää teorian ja käytännön ymmärtämistä. Reflektiivisessä prosessissa pyritään tähän tietoiseen ymmärtämiseen.

Reflektio koostuu neljästä vaiheesta:
# tekeminen ja kokeminen
# kokemusten reflektointi - mitä opin, mitä tunsin?
# uusien oivallusten käsitteellistäminen ja oman teorian parantaminen
# uuden teorian testaaminen ja palautteen etsiminen

Yksilöllistä reflektiivistä prosessointia tapahtuu mm. portfolion tai oppimispäiväkirjan kirjoittamisessa, samoin kuin vuorovaikutteisissa oppimisprosesseissa.

## Katso myös
* Empaattinen reflektio
* Itsereflektio
## Lähteet
Merkaptopuriini

**Merkaptopuriini** eli **6-merkaptopuriini** (C5H4N4S) on rakenteeltaan hypoksantiinia muistuttava yhdiste. Se on puriinijohdannaisiin kuuluva antimetaboliitti. Yhdistettä käytetään lääkeaineena. Merkaptopuriini on atsatiopriinin aineenvaihduntatuote.

## Käyttö
Merkaptopuriinia käytetään pääasiassa leukemian hoitamiseen. Yleisesti ottaen, lääkeainetta ei käytetä yksin, vaan yhdistelmähoitona eli yhdessä toisten syöpälääkkeiden kanssa. Yhdistettä käytetään erityisesti lapsien verisyövän hoitamiseen. Merkaptopuriinia ja atsatiopriinia voidaan käyttää myös Crohnin taudin hoitamiseen.

## Vaikutusmekanismi
Merkaptopuriinin vaikutus perustuu sen aktiivisiin metaboliitteihin. Ihmisen elimistössä aine metaboloituu muun muassa ksantiinioksidaasi-, tiopuriinimetyylitransferaasi- ja hypoksantiini-guaniinifosforibosyylitransferaasientsyymien vaikutuksesta. Aineenvaihduntatuotteista merkittävimpiä ovat tioguaniininukleotidit, jotka kiinnittyvä ribonukleiinihappoihin DNA:han ja RNA:han ja estävät niiden synteesiä. Aineenvaihduntatuotteista metyylitioinosiinimonofosfaatti estää solujen puriinisynteesin. Merkaptopuriinista muodostuu myös metaboliitteja, joilla ei ole merkittävää biologista aktiivisuutta. Tällaisia ovat tiovirtsahappo ja 6-metyylimerkaptopuriini.

## Sivuvaikutukset
Yleisimmät merkaptopuriinin käytön sivuvaikutuksista ovat pahoinvointi, valkosolujen määrän väheneminen veressä eli leukopenia, verihiutaleiden vähäisyys ja maksan toiminnan vaurioituminen. Myös allergiset oireet ja pankreatiitti ovat mahdollisia. 

Merkaptopuriinin on todettu voivan aiheuttaa vakavan luuydinlaman ja yhdisteen on todettu olevan myös myrkyllistä maksasoluille. Tiopuriinimetyylitransferaasi on tärkeässä asemassa merkaptopuriinin muuntamisessa vähemmän myrkylliseksi aineeksi. Tämän vuoksi ennen merkaptopuriinilääkityksen aloittamista suoritetaan entsyymin aktiivisuuden tutkimus. Tiopuriinimetyylitrasferaasin aktiivisuudessa on eroja eri etnisten ryhmien kesken. Afrikassa tummilla ihmisillä on entsyymin aktiivisuus pienempi kuin alueella asuvilla vaaleaihoisilla. Saamelaisilla on sen sijaan entsyymin aktiivisuus suurempi kuin muilla Skandinaviassa asuvilla.

Allopurinoli voimistaa lääkkeen tehoa huomattavasti, minkä vuoksi allopurinolia käytettäessä tulee merkaptopuriinin annostusta pienentää.

## Lähteet
*Vartiainen Ilmari, SHKS – WSOY, 1960: *Lääkeaineoppi – Farmakologia*. Helsinki, Porvoo. s. 182–183.
### Viitteet
5Five

**5Five** on ghanalainen afrobeat/rap/hiphop -yhtye. 5Fiven jäsenet ovat Luther Azamati, Jeffery Opoku-Agyekum ja George Owusu Gyino Gyimah.  Heidän managerinsa on Nana Asiamah ‘Bulldog’ Hanson.  Yhtyeen suosituimpia kappaleita ovat Pretty girl, Lamiokor, Banana, Akyeke na paya, Min sumo bo, Tell Mama, Ei! Shorty, Si wa gedem, Party, I See Girls.  

## Albumit
* 
** kesto: 66:28 (16 kappaletta)
* 
** kesto: 60:37 (13 kappaletta)
* 
** kesto: 43:37 (10 kappaletta)

## Singlet

* Move Back/Mugyebaya
* Pretty Girl
* African Gurlz
* African Gurlz (Remix) feat Iwan, 4x5 & Kwaw Kese
* No 1 Fan

## Kuvia

tiedosto:Ur Luv.jpg|Ur Luv
tiedosto:5Five.jpg|Adabraka
tiedosto:Move Back.jpg|Move Back


## Lähteet
GoldWave

**GoldWave** on maksullinen musiikkiohjelmisto, jolla voi muokata musiikkia. Ohjelmaan on ladattavissa myös kokeiluversio. Ohjelmiston on kehittänyt GoldWave Inc.
If We Ever Meet Again

”**If We Ever Meet Again**” on kappale Timbalandin kolmannelta studioalbumilta *[[Timbaland Presents Shock Value II|Shock Value II]]*. Kappale on albumin toinen maailmanlaajuinen single. Kappaleessa esiintyy myös poplaulaja Katy Perry, jonka Teenage dream (Deluxe edition) -albumilla se on myös julkaistu.

## Musiikkivideo

Musiikkivideo kuvattiin joulukuussa 2009. Sen ohjasi Paul "Coy" Allen, joka ohjasi myös ”Morning After Dark” ja ”Say Something” -kappaleiden musiikkivideot. Timbaland kertoi MTV-televisiokanavalle, että hän halusi videosta vakavan ja ehkä Perrystä hänen suojelusenkelinsä: ”Haluan tehdä jotain syvää, en tiedä haluanko siitä seurustelusuhteen. Kuin hän olisi pelastanut henkeni masennukseni aikana, johtui se sitten huumeista, painonhallinasta — jostain. ... Onko hän rinnallani jos käyn sen kaiken läpi uudestaan?” Video julkaistiin 18. tammikuuta 2010 ja se esitettiin 19. tammikuuta brittiläisillä musiikkikanavilla, päässen ensimmäiselle sijalle useilla listoilla. Video keskittyy koruvarkaan (Julian Graham) ja taidevarkaan (Nadine Heimann) väliseen rakkaustarinaan, ja välillä nähdään katkelmia Perrystä ja Timbalandista.

## Listasijoitukset

## Lähteet

## Aiheesta muualla
*Virallinen musiikkivideo
Britta Bilač

**Britta Bilač** (omaa sukua **Vörös**, s. 4. joulukuuta 1968 Saalfeld, Itä-Saksa) on saksalaissyntyinen, myöhemmin slovenialaistunut entinen yleisurheilija, joka kilpaili korkeushypyssä. Hän edusti uransa alussa Itä-Saksaa ja voitti maalle hopeaa sisäratojen EM-kisoista 1990. Bilač meni naimisiin slovenialaisen pituushyppääjä Borut Bilačin kanssa vuonna 1992 ja sai maan kansalaisuuden. Hän voitti Slovenian edustajana kultaa Helsingin EM-kisoista 1994 ja hopeaa sisäratojen MM-kisoista 1995. Lisäksi Bilač voitti Välimeren kisoista kaksi mitalia, kultaa vuonna 1993 ja pronssia vuonna 1997. Hän osallistui olympialaisiin kahdesti, vuosina 1992 ja 1996. Bilač sijoittui Barcelonassa 1992 viidenneksitoista ja Atlantassa 1996 yhdeksänneksi.

Bilač on edustanut seuratasolla kahta ljubljanalaisseuraa, IBL Olimpijaa ja ZAK Ljubljanaa. Hänen ennätyksensä 200 cm on samalla myös Slovenian ennätys.

## Ennätykset

* Korkeushyppy: 200 cm (1994) 

## Lähteet
Adolf Metzner

**Karl-Adolf Metzner** (25. huhtikuuta 1910 Frankenthal – 5. maaliskuuta 1978 Hampuri) oli saksalainen yleisurheilija, joka kilpaili pikajuoksussa. Hän edusti seuratasolla Eintracht Frankfurtia. Metzner voitti EM-kilpailuissa kaksi mitalia, kultaa Torinossa 1934 sekä 400 metrin henkilökohtaisesta juoksusta että 4 × 400 metrin viestistä. Hän osallistui olympialaisiin kahdesti, vuosina 1932 ja 1936. Metzner ei päässyt 400 metrin juoksun alkueristä jatkoon kummallakaan kerralla, mutta oli Los Angelesin kisoissa 1932 mukana Saksan neljänneksi sijoittuneessa viestijoukkueessa.

## Ennätykset

* 400 m: 47,8 s (1932) 

## Lähteet

* Metznerin profiili sports-reference.com -sivustolla
Miklós Szabó

**Miklós Szabó** voi tarkoittaa ainakin seuraavia henkilöitä: 

* Miklós Szabó, unkarilainen keskimatkojen juoksija
* Miklós Szabó, unkarilainen kestävyysjuoksija
* Miklós Szabó, unkarilainen ampuja
* Miklós Szabó, australialainen judoka
Saksan demokraattinen tasavalta yleisurheilun Euroopan-mestaruuskilpailuissa

**[[Saksan demokraattinen tasavalta]] (Itä-Saksa)** osallistui yleisurheilun ulkoratojen täyden ohjelman Euroopan-mestaruuskilpailuihin omana joukkueenaan vuosina 1966–1990. Vuosina 1958 ja 1962 sen urheilijat muodostivat Saksan liittotasavallan urheilijoiden kanssa yhteisen joukkueen mutta noistakin kisoista lasketaan itäsaksalaisten saavutukset mitali- ja pistetilastoissa erikseen. Itä-Saksa on yhä EM-kisojen kaikkien aikojen neljänneksi menestynein maa Neuvostoliiton, Ison-Britannian ja Saksan jälkeen. Sen urheilijat ovat saavuttaneet yhteensä 239 mitalia, joista 90 on kultaa. Kultamitaleista 51 on naisten ja 39 miesten lajeista. Yksittäisissä kisoissa maa oli kuusi kertaa mitalitilastossa ensimmäinen ja kahdesti toinen.

## Saksan demokraattisen tasavallan EM-mitalit kisoittain

## Saksan demokraattisen tasavallan menestyneimmät EM-kisaurheilijat

## Lähteet
* 
*
Miklós Szabó (keskimatkojen juoksija)

**Miklós Szabó** (6. joulukuuta 1908 &ndash; 3. joulukuuta 2000) oli unkarilainen yleisurheilija, joka kilpaili keskimatkojen juoksussa. Szabó edusti seuratasolla budapestiläistä MAC-seuraa. Hän voitti Torinon EM-kisoissa 1934 kultaa 800 metrin juoksusta ja hopeaa 1&nbsp;500 metriltä. Szabó osallistui olympialaisiin kerran, Berliinissä 1936. Tuolloin hän sijoittui 1&nbsp;500 metrillä seitsemänneksi ja putosi 800 metrillä alkuerissä.

Szabó juoksi urallaan kaksi maailmanennätystä. Hän juoksi lokakuussa 1936 2&nbsp;000 metrin juoksun ennätykseksi ajan 5.20,4, joka säilyi maailmanennätyksenä seuraavaan vuoteen saakka. Szabón toinen maailmanennätys syntyi 30. syyskuuta 1937 kun hän juoksi kaksi mailia aikaan 8.56,0. Kyseinen tulos säilyi maailmanennätyksenä lähes kaksi vuotta.

## Henkilökohtaiset ennätykset

* 800 m: 1.52,0 (1934) 
* 1&nbsp;500 m: 3.48,6 (1937) 

## Lähteet
Stampe & Renard SR-7

**Stampe & Renard SR-7** oli belgialainen, yksimoottorinen ja kaksipaikkainen sotilaskoulukone, joka oli kehitelmä Stampe SV-4b-koneesta. Koneen ensilento tehtiin 11. heinäkuuta 1952. Koneesta tehtiin kaksi prototyyppiä, joita Belgian ilmavoimat arvioivat päätyen ostamaan italialaisia SIAI Marchetti SF.260 -koulukoneita. Kolmas kappale myytiin Ranskaan, jossa se sai nimen Farman 500 Monitor I.

## Tekniset tiedot
* Pituus: 7,28 m
* Korkeus: 2,20 m
* Kärkiväli: 9,44 m
* Siipipinta-ala: 14 m²
* Tyhjäpaino: 560 kg 
* Suurin lentoonlähtöpaino: 930 kg
* Suurin nopeus: 204 km/h
* Lakikorkeus: 5&nbsp;500 m
* Lentomatka: 550 km
* Voimalaite: Blackburn Cirrus Bombardier 702 4-sylinterinen rivimoottori, teho 180 hv.

## Museokoneita
Yksi SR-7 on Brysselissä sijaitsevassa Belgian sotamuseossa.

## Lähteet
*  

### Viitteet

## Aiheesta muualla
*Modèle 3D d'un Stampe SR-7 par Serge Desmet
*Appareils visibles au Musée Royal de l'armée de Bruxelles 
*page consacrée au Farman 500 Monitor I
Wilhelm Leichum

**Wilhelm Leichum** (12. toukokuuta 1911 Neu-Isenburg &ndash; 19. heinäkuuta 1941 Gorki, Neuvostoliitto) oli saksalainen yleisurheilija ja olympiamitalisti, joka kilpaili pituushypyssä ja pikajuoksussa. Hän edusti seuratasolla MTV Wünsdorfia. Leichum voitti pronssia Berliinin olympialaisissa 1936 4 × 100 metrin viestissä ja sijoittui samoissa kisoissa pituushypyssä neljänneksi. Hän voitti EM-kisoissa kultaa sekä Torinossa 1934 että Pariisissa 1938.

Leichum osallistui toisen maailmansodan Operaatio Barbarossaan ja kaatui heinäkuussa 1941 Gorkin lähistöllä. 

## Ennätykset

* Pituushyppy: 776 cm (1936) 
* 100 m: 10,4 s (1936) 

## Lähteet
Saksa yleisurheilun Euroopan-mestaruuskilpailuissa

**[[Saksa]]** osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934. Toisen maailmansodan jälkeen maa jätettiin syrjään kansainvälisestä kilpailutoiminnasta. Vuoden 1954 kisoihin osallistui Saksan joukkueen lisäksi omana joukkueenaan Ranskan valvoman ja vuonna 1957 Saksaan liitetyn Saarlandin joukkue. Vuosina 1958 ja 1962 Länsi-Saksan ja Itä-Saksan urheilijat muodostivat yhteisen joukkueen mutta noista kisoista lasketaan länsi- ja itäsaksalaisten saavutukset mitali- ja pistetilastoissa erikseen. Vuosina 1966–1990 läntinen ja itäinen Saksa kilpailivat omilla joukkueillaan, kunnes maiden yhdistyttyä Saksalla on vuodesta 1994 lähtien ollut jälleen vain yksi joukkue. Kun tilastoihin lasketaan yhteen 1930-luvun Saksan, 1940–1980-lukujen Länsi-Saksan ja 1990-luvulta eteenpäin yhdistyneen Saksan saavutukset, on Saksa EM-kisojen kolmanneksi menestynein maa Neuvostoliiton ja Ison-Britannian jälkeen. Sen urheilijat ovat saavuttaneet yhteensä 300 mitalia, joista 94 on kultaa.

Saksa on isännöinyt vuoden 1986 kisoja, jotka pidettiin Stuttgartissa, ja vuoden 2002 kisoja, jotka käytiin Münchenissä. Vuonna 1938 naisten EM-kilpailut käytiin Itävallan pääkaupungissa Wienissä, joka tuolloin oli liitetty Saksaan.

## Saksan EM-mitalit kisoittain

Saksa oli 1930-luvulla EM-kilpailujen paras maa. Sen jälkeen Saksa on yksittäisissä kisoissa sijoittunut kymmenen kertaa mitalitilastossa kolmen parhaan maan joukkoon ja vuonna 2012 mitalitilaston paras. Ilman kultamitalia se on jäänyt Ateenassa 1969, kun se osallistui kisoissa vain viestijuoksuihin vastalauseena sille, että Itä-Saksasta loikannut keskimatkojen juoksija Jürgen May ei saanut kilpailla Länsi-Saksan joukkueessa.

## Saksan menestyneimmät EM-kisaurheilijat

## Lähteet

* 
* 
* 
* 
* 
* 
* 
* 
* 
* 
*
CD Guadalajara (Espanja)

**Club Deportivo Guadalajara, S.A.D.** on jalkapalloseura, joka tulee Guadalajaran kaupungista Espanjasta. Joukkue on perustettu 30. tammikuuta 1947 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Sen kotistadionina toimii 5&nbsp;000-paikkainen Campo de fútbol Pedro Escartín.

Joukkue on pelannut suurimman historiastaan alimmalla kansallisella sarjatasolla Tercera Divisiónissa. Segunda División B:ssä se pelasi ensimmäisen kerran kaudella 2007–2008 ja Segunda Divisiónissa kaudella 2011–2012.

## Aiheesta muualla
* Seuran virallinen kotisivusto
Valeri Tškalov

**Valeri Pavlovitš Tškalov** (, 2. helmikuuta 1904 – 15. joulukuuta 1938) oli neuvostoliittolainen koelentäjä. 

Tškalov syntyi Vasiljovon kylässä lähellä Nižni Novgorodia sepän pojaksi. Hänen äitinsä kuoli, kun hän oli kuusivuotias. Hän sai teknistä opetusta ja palasi isänsä apulaiseksi jokilaivojen höyrykattiloiden korjaajaksi ja rakentajaksi. Hän näki ensi kertaa lentokoneen vuonna 1919 ja päätti pyrkiä Puna-armeijaan. Hän sai lentäjän koulutuksen. Hän valmistui vuonna 1924 ja toimi sen jälkeen hävittäjälentäjänä.

Hän meni naimisiin vuonna 1927. 

Vuonna 1930 Tškalov hakeutui koelentäjäksi. Vuosina 1936 ja 1937 hän teki useita pitkiä lentoja, muun muassa 63-tuntisen lento Moskovasta Vancouveriin. Lento ylitti pohjoisnavan. Se tehtiin Tupolev ANT-25 -koneella 18.–20. kesäkuuta 1937. Hän kehitti myös useita uusia taitolentokuvioita.

Tškalov kuoli 15. joulukuuta 1938 testatessaan Polikarpov I-180 -hävittäjän prototyyppiä. Laskussa kone törmäsi moottorin sammuttua lentokentän läheiseen voimalinjan pylvääseen. Lentokonetehdas haki syytä lentäjästä. Virallisen tutkimuksen mukaan kuitenkin koneen moottori sammui, koska siihen ei ollut asennettu jäähdytyskiduksia ja se siksi jäähtyi liikaa. Prikaatinkenraali Tškalov oli kaksinkertainen Lenin-palkinnon saaja ja Neuvostoliiton sankari. Useita teollisuuden johtajia pidätettiin (muun muassa Tomaševitš, S. Beljakin), ja Nikolai Polikarpovin ura lentokoneiden pääsuunnittelijana käytännössä päättyi tähän onnettomuuteen.
Valtti

**Valttimaa** tai lyhyemmin **valtti**  on joidenkin korttipelien erikoispiirre. Tällöin jokin korttipakan maista saa erityisarvon säännöissä sovitulla tavalla.

Valtin ominaisuudet määrittyvät pelin säännöissä. Valttimaa voi esimerkiksi korvata kysytyn maan, kuten raminassa. Musta Maija -pelissä maista pata taas ei voi koskaan olla valtti. Padan voi silti rouvaa (Maija) lukuun ottamatta kaataa valtilla riippumatta korttien välisestä pistearvosta. Marjapussissa valttia ei ole jaon alussa, mutta se voi syntyä jaon aikana, ja lisäksi sen tekemisestä saa kaksi pistettä.

## Lähteet

* George F. Hervey: *Suuri korttipelikirja*. 2. p WSOY 1992 
* *Korttipelit ja pasianssit* Otava 2005 

### Viitteet